ประกาศคณะกรรมการกํากับหลักทรัพย์และตลาดหลักทรัพย์ที่ กด. 16/2552เรื่อง หลักเกณฑ์ เงื่อนไข และวิธีการในการประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์ อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และข้อ 6 แห่งกฎกระทรวงว่าด้วยการอนุญาตการประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์ พ.ศ. 2545 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ให้ยกเลิก(1) ประกาศคณะกรรมการกํากับหลักทรัพย์และตลาดหลักทรัพย์ ที่ กย. 36/2545 เรื่อง หลักเกณฑ์ เงื่อนไข และวิธีการในการประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์ ลงวันที่ 5 มิถุนายน พ.ศ. 2545(2) ประกาศคณะกรรมการกํากับหลักทรัพย์และตลาดหลักทรัพย์ ที่ กย. 57/2548 เรื่อง หลักเกณฑ์ เงื่อนไข และวิธีการในการประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์ (ฉบับที่ 2) ลงวันที่ 16 พฤศจิกายน พ.ศ. 2548ข้อ ๒ ในประกาศนี้(1) "บริษัทหลักทรัพย์" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์(2) "ผู้ค้าหลักทรัพย์" หมายความว่า (ก) ผู้ได้รับใบอนุญาตประกอบธุรกิจหลักทรัพย์ประเภทการค้าหลักทรัพย์ (ข) ผู้ได้รับอนุญาตประกอบธุรกิจหลักทรัพย์ประเภทการค้าหลักทรัพย์ตามกฎหมายต่างประเทศ (ค) ธนาคารแห่งประเทศไทย(3) "ผู้บริหาร" หมายความว่า ผู้จัดการ กรรมการบริหาร รองผู้จัดการ ผู้ช่วยผู้จัดการ ผู้อํานวยการฝ่าย หรือผู้ซึ่งดํารงตําแหน่งเทียบเท่าที่เรียกชื่ออย่างอื่น และให้หมายความรวมถึงบุคคลที่ได้ทําสัญญาให้มีอํานาจทั้งหมดหรือบางส่วนในการจัดการด้วยข้อ ๓ ในการประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์ ให้บริษัทหลักทรัพย์ให้บริการเป็นนายหน้าหรือตัวแทนระหว่างผู้ค้าหลักทรัพย์ได้เฉพาะเพื่อการซื้อขายหลักทรัพย์อันเป็นตราสารแห่งหนี้ดังต่อไปนี้(1) ตั๋วเงินคลัง(2) พันธบัตร(3) ตั๋วเงิน(4) หุ้นกู้(5) หลักทรัพย์อันเป็นตราสารแห่งหนี้อื่นตามที่สํานักงานประกาศกําหนดข้อ ๔ ในการประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์ ให้บริษัทหลักทรัพย์ดําเนินการดังต่อไปนี้(1) ปฏิบัติต่อผู้ค้าหลักทรัพย์ทุกรายอย่างเป็นธรรมในเรื่องการเผยแพร่ข้อมูลการเสนอซื้อเสนอขายและข้อมูลการซื้อขาย การจัดลําดับราคาเสนอซื้อเสนอขาย และการให้บริการอื่นใดที่เกี่ยวข้อง โดยให้กําหนดระเบียบวิธีปฏิบัติในเรื่องดังกล่าวไว้เป็นลายลักษณ์อักษร(2) ยืนยันการซื้อขายให้ผู้ค้าหลักทรัพย์ทราบเป็นลายลักษณ์อักษรภายหลังจากที่มีการตกลงซื้อขายแล้ว(3) จัดให้มีการทดสอบระบบที่ทําการจับคู่คําสั่งซื้อขายหรือระบบที่อํานวยความสะดวกให้เกิดการซื้อขายระหว่างผู้ค้าหลักทรัพย์อย่างสม่ําเสมอ รวมทั้งจัดให้มีมาตรการฉุกเฉินเพื่อรองรับเหตุการณ์ที่อาจมีผลกระทบต่อการทํางานของระบบดังกล่าว(4) จัดให้มีระบบบันทึกข้อมูลการซื้อขายที่มีประสิทธิภาพและเชื่อถือได้ และเก็บรักษาข้อมูลดังกล่าวไว้เป็นเวลาไม่น้อยกว่าสองปีนับแต่วันที่ได้มีการจัดทําข้อมูลนั้น(5) จัดให้มีมาตรการควบคุมภายในที่มีประสิทธิภาพ และมีมาตรการป้องกันมิให้พนักงาน กรรมการ หรือผู้บริหารแสวงหาประโยชน์โดยมิชอบจากข้อมูลที่ได้รับจากการปฏิบัติหน้าที่(6) จัดให้มีมาตรการในการควบคุมและบริหารความเสี่ยงอย่างมีประสิทธิภาพ(7) รายงานข้อมูลการเสนอซื้อเสนอขายและข้อมูลการซื้อขายตามหลักเกณฑ์และภายในระยะเวลาที่สํานักงานประกาศกําหนดข้อ ๕ บริษัทหลักทรัพย์ต้องเป็นสมาชิกของสมาคมตลาดตราสารหนี้ไทยข้อ ๖ ในการประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์ห้ามมิให้บริษัทหลักทรัพย์กระทําการดังต่อไปนี้(1) เปิดเผยชื่อผู้ค้าหลักทรัพย์ เว้นแต่เป็นการรายงานข้อมูลตามข้อ 4(7) หรือเป็นการเปิดเผยชื่อผู้ค้าหลักทรัพย์ฝ่ายหนึ่งให้ผู้ค้าหลักทรัพย์อีกฝ่ายหนึ่งทราบภายหลังจากที่ได้มีการตกลงซื้อขายตราสารแห่งหนี้ตามข้อตกลงที่ได้ทําไว้กับผู้ค้าหลักทรัพย์(2) ให้คําแนะนําหรือความเห็นใด ๆ เกี่ยวกับสภาพตลาดหรือทิศทางของตลาดตราสารแห่งหนี้(3) ซื้อหรือมีไว้ซึ่งตราสารแห่งหนี้ เว้นแต่กระทําตามหลักเกณฑ์ เงื่อนไข และวิธีการที่สํานักงานประกาศกําหนดข้อ ๗ ในกรณีที่สํานักงานพบว่าบริษัทหลักทรัพย์ใดฝ่าฝืนหรือไม่ปฏิบัติตามประกาศนี้หรือตามระเบียบวิธีปฏิบัติที่บริษัทหลักทรัพย์กําหนด หรือมีพฤติกรรมที่ไม่เหมาะสม สํานักงานอาจสั่งให้บริษัทหลักทรัพย์นั้นแก้ไข กระทําการ หรืองดเว้นกระทําการใด ๆ ภายในระยะเวลาที่สํานักงานกําหนดได้ ข้อ ๘ ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับหลักทรัพย์และตลาดหลักทรัพย์ ที่ กย. 36/2545 เรื่อง หลักเกณฑ์ เงื่อนไข และวิธีการในการประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์ ลงวันที่ 5 มิถุนายน พ.ศ. 2545 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีประกาศ คําสั่ง และหนังสือเวียน ที่ออกหรือวางแนวปฏิบัติตามประกาศนี้ใช้บังคับข้อ ๙ ในกรณีที่มีประกาศฉบับอื่นใดอ้างอิงประกาศคณะกรรมการกํากับหลักทรัพย์และตลาดหลักทรัพย์ ที่ กย. 36/2545 เรื่อง หลักเกณฑ์ เงื่อนไข และวิธีการในการประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์ ลงวันที่ 5 มิถุนายน พ.ศ. 2545 ในส่วนที่ไม่เกี่ยวกับการขายตราสารแห่งหนี้โดยที่ยังไม่มีตราสารแห่งหนี้อยู่ในครอบครองของบริษัทหลักทรัพย์ ให้การอ้างอิงดังกล่าวหมายถึงการอ้างอิงประกาศฉบับนี้ข้อ ๑๐ ประกาศนี้ให้ใช้บังคับตั้งแต่วันที่ 1 กันยายน พ.ศ. 2552 เป็นต้นไปผู้มีอํานาจลงนาม - ประกาศ ณ วันที่ 3 สิงหาคม พ.ศ. 2552 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เนื่องจากพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 กําหนดห้ามบริษัทหลักทรัพย์ขายหลักทรัพย์โดยที่บริษัทยังไม่มีหลักทรัพย์นั้นอยู่ในครอบครองหรือมิได้มีบุคคลใดมอบหมายให้ขายหลักทรัพย์นั้น เว้นแต่คณะกรรมการกํากับตลาดทุนประกาศกําหนดให้กระทําได้ จึงเห็นควรปรับปรุงประกาศคณะกรรมการกํากับหลักทรัพย์และตลาดหลักทรัพย์ ที่ กย. 36/2545 เรื่อง หลักเกณฑ์ เงื่อนไข และวิธีการในการประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์ ลงวันที่ 5 มิถุนายน พ.ศ. 2545 จึงจําเป็นต้องออกประกาศนี้